Virallinen lehti nro C 166 , 03/07/1995 s. 0132



B4-0866, 0883, 0885, 0897, 0900, 0903, 0920, 0927 ja 0932/95 Päätöslauselma juutalaisten kansanmurhan muistopäivästä Euroopan parlamentti, joka - ottaa huomioon antamansa useat päätöslauselmat rasismin ja ulkomaalaisvihan vastaisista toimenpiteistä ja 11. helmikuuta 1993 (( EYVL C 72, 15.3.1993, s. 118.)) antamansa päätöslauselman kansallissosialististen keskitysleirien säilyttämisestä historiallisina muistomerkkeinä, A. ottaa huomioon rasismin, juutalaisvihamielisyyden ja ulkomaalaisvihan lisääntymisen, jotka kansainvälinen yhteisö joutuu kohtaamaan, B. katsoo, että Euroopan on vastattava näihin uhkiin selkeästi ja päättäväisesti, C. ottaa erityisesti huomioon, että Länsi-Euroopassa vuodesta 1945 lähtien vallinnut rauha voi säilyä vain, jos natsien juutalaisten ja mustalaisten kansanmurhaan, miljoonien muiden joukkomurhaan ja toiseen maailmansotaan johtanutta totalitaarista ja rasistista ideologiaa estetään levittämästä turmiollista vaikutustaan, D. ottaa huomioon kasvatuksen perustavaa laatua olevan merkityksen historian tuntemuksen välittämisessä, erityisesti liittyen toiseen maailmansotaan, E. katsoo, että revisionistisia väittämiä toisessa maailmansodassa tapahtuneesta kansanmurhasta on alkanut esiintyä julkisuudessa, F. ottaa huomioon, että neuvoa-antava rasismia ja ulkomaalaisvihaa käsittelevä komissio on päättänyt työnsä ja esittänyt neuvostolle useita rasismin, ulkomaalaisvihan ja juutalaisvihamielisyyden vastaisia toimenpiteitä, G. ottaa huomioon, että rasismin, juutalaisvihamielisyyden ja ulkomaalaisvihan uudelleen elpymisen vaara tuli äskettäin erittäin selväksi erityisen järkyttävien tekojen kuten rasismin motivoimien murhien, tahallaan sytytettyjen tulipalojen ja pommi-iskujen sekä hautausmaiden häpäisyjen kautta; 1. Vaatii juutalaisen kansanmurhan muistopäivän viettämisen aloittamista kaikissa unionin jäsenvaltioissa; 2. Pyytää jäsenvaltioita tämän muistopäivän vuoksi tekemään aloitteita, joiden avulla toinen maailmansota ja juutalaisten kansanmurha pysyvät mielessä, ja että etenkin nuorisolle kerrotaan selkeästi totalitaaristen ja rasististen ideologioiden vaaroista; 3. Pyytää komissiota järjestämään Euroopassa kokeilun tämän muistopäivän viettämiseksi; 4. Pyytää Euroopan neuvoston jäsenvaltioita liittymään tähän aloitteeseen; 5. Pyytää Eurooppa-neuvostoa laatimaan laajan strategian rasismin ja ulkomaalaisvihan vastaisten toimenpiteiden toteuttamiseksi, jotta varmistetaan, että Euroopan unioni ja jäsenvaltiot vastaavat selvästi ja voimakkaasti rasismin, ulkomaalaisvihan, juutalaisvihamielisyyden ja juutalaisten kansanmurhan kieltämisen asettamiin uhkiin; 6. Toistaa 27. huhtikuuta 1995 antamassaan rasismia, muukalaisvihaa ja antisemitismiä käsittelevässä päätöslauselmassa (( kyseisen istunnon pöytäkirja, osa II, kohta 4)) komissiolle esittämänsä pyynnön tutkia, miten unioni voi toimia läheisyysperiaatetta kunnioittaen rasismia, ulkomaalaisvihaa, juutalaisvihamielisyyttä ja juutalaisten kansanmurhan kieltämistä vastaan Euroopan tasolla; 7. Pyytää neuvostoa ottamaan pikaisesti huomioon neuvoa-antavan komission suositukset ja ryhtymään konkreettisiin rasismin, ulkomaalaisvihan ja juutalaisvihamielisyyden vastaisiin toimenpiteisiin; 8. Kehottaa puhemiestään välittämään tämän päätöslauselman neuvostolle, komissiolle sekä jäsenvaltioiden hallituksille ja parlamenteille ja Euroopan neuvoston jäsenvaltioiden hallituksille.